
З А П О В Е Д  N РД-05-241




       
гр.Бургас, 02.04.2025 година



 На основание чл.89 , чл. 90, ал.1 и ал.2 и чл. 91, ал. 1 и ал.2 от Кодекса на труд, във връзка с чл.68, ал.7 от Закона за лечебните заведения и с чл.13, ал.2 от Правилника за устройството, дейността и вътрешния ред на „УМБАЛ – Бургас” АД – град Бургас,
Н А Р Е Ж Д А М :

1. Да се проведе конкурс за заемане при условията на трудов договор за срок  от 3 /три/ години, съгласно чл.68, ал.7 от Закона за лечебните заведения  на следните длъжности в „Университетска многопрофилна болница за активно лечение – Бургас“ АД:
1.1. Лекар, началник на Отделение по хемодиализа

1.2. Лекар, началник на Първо отделение по педиатрия
1.3. Лекар, началник на Второ отделение по педиатрия
1.4. Лекар, началник на Отделение по нервни болести
1.5. Лекар, началник на Отделение по инфекциозни болести

1.6. Лекар, началник на Отделение по неонатология

1.7. Лекар, началник на Родилно отделение

1.8. Лекар, началник на Отделение по гинекология

1.9. Лекар, началник на Първо отделение по хирургия

1.10. Лекар, началник на Второ отделени по хирургия

1.11. Лекар, началник на Отделение по неврохирургия

1.12. Лекар, началник на Отделение по очни болести

1.13. Лекар, началник на Отделение по физикална и рехабилитационна медицина

1.14. Лекар, началник на Операционен блок

1.15. Лекар, началник на Отделение по образна диагностика

1.16. Лекар, началник на Клинична лаборатория

1.17. Лекар, началник но Отделение по обща и клинична патология

1.18. Лекар, началник на Отделение по съдебна медицина и деонтология
1.19. Лекар, началник на Мултипрофилно спешно отделение
1.20. Лекар, началник на Отделение по анестезиология и интензивно лечение

1.21. Лекар, началник на Отделение по ендокринология и болести на обмяната

1.22. Лекар, началник на Отделение по нефрология

1.23. Лекар, началник на Отделение по гастроентерология

1.24. Лекар, началник на Отделение по вътрешни болести

1.25. Лекар, началник на Отделение по кардиология

1.26. Лекар, началник на Лаборатория по микробиология
1.27. Лекар, началник на Отделение по кожни и венерически болести
1.28. Лекар, началник на Отделение за продължително лечение

1.29. Началник на Клиника по съдова хирургия
1.30. Началник на Клиника по УНГ болести
1.31. Началник на Клиника по ортопедия и травматология
1.32. Началник на Клиника по урология
2. Конкурсът се обявява писмено във вестник „Черноморски фар”, както и обявата за същия се поставя на видно място в административната част на сградата на болницата. Текстът на обявлението е неразделна част от настоящата заповед.

3. Обявата се публикува в интернет в сайта на „УМБАЛ – Бургас” АД – град Бургас.

4. Изисквания за заемане на длъжността:

Кандидати могат да бъдат лица, отговарящи на следните изисквания:

 4.1.Да притежават образователно – квалификационна степен „магистър” по медицина;

4.2. Да имат придобита специалност по профила на конкретното отделение,  клиника,  съответно лабораторията, за което кандидатстват;
4.3. Да имат трудов стаж, квалификация и/или хабилитация  съгласно изискванията, заложени в съответния утвърден и действащ в момента на провеждане на конкурса медицински стандарт и други нормативни документи. В случаите, в които няма действащ медицински стандарт или в медицинския стандарт по съответната специалност не е посочен минимален трудов стаж по специалността да притежава не по-малко от 3 /три/ години стаж по специалността в лечебно заведение за болнична помощ. 
За позицията „Лекар, началник отделение“ на Операционен блок за стаж по специалността да се зачита трудов стаж в лечебно заведение за болнична помощ по следните специалности: Хирургия, Детска хирургия, Неврохирургия, Ортопедия и травматология, Урология или Съдова хирургия.
За позицията „Лекар, началник отделение“ на Отделение за продължително лечение за стаж по специалността да се зачита трудов стаж в лечебно заведение за болнична помощ по специалност с терапевтична насоченост /Вътрешни болести, Гастроентерология, Ендокринология и болести на обмяната, Кардиология, Нефрология, Клинична хематология, Пневмология и фтизиатрия, Ревматология, Нервни болести, Спешна медицина или АИЛ/ или по специалност с хирургична насоченост / Хирургия, Неврохирургия, Ортопедия и травматология, Урология/
4.4. Да притежават документ удостоверяващ квалификация по здравен мениджмънт – препоръчително, с тежест при оценяване на кандидата
4.5. Да нямат наложени дисциплинарни наказания по КТ, действащи в момента на кандидатстване и провеждане  на конкурса.
4.6. Да не са осъждани.
5. Начин за провеждане на конкурса: 
Първи етап – проверка за съответствие на подадените документи с изискванията на „УМБАЛ – Бургас“ АД;
Втори етап – оценяване на представения проект и документи  и събеседване по проекта и нормативните документи в областта на здравеопазването.

6. Необходими документи за участие в конкурса и срок за подаването им:

6.1. Заявление за участие в конкурса;

6.2. Професионална биография;

6.3. Копие от диплома за завършено висше медицинско образование – заверено от кандидата;

6.4. Копие от диплома за придобита специалност – заверено от кандидата;

6.5. Копие от документ удостоверяващ квалификация по здравен мениджмънт – заверено от кандидата;

6.6. Копие на квалификационни документи от проведени курсове – заверени от кандидата;

6.7. Копие на документи, удостоверяващи получени научни степени и академична длъжност  – заверено от кандидата;
6.8. Удостоверение за придобит трудов стаж по специалността в лечебно заведение за болнична помощ;
6.9. Медицинско удостоверение –  оригинал;
6.10. Медицинско свидетелство от Център за психично здраве –  оригинал;

6.11. Свидетелство за съдимост –  оригинал;

6.12. Удостоверение, издадено от последния работодател за липса на наложени дисциплинарни наказания, действащи в момента на кандидатстване и провеждане на конкурса;

6.13. Документ от ВУЗ, удостоверяващ извършване на преподавателска дейност към момента на кандидатстване и провеждане на конкурса;

6.14. Удостоверение за членство в РК на  БЛС –  оригинал; 

6.15. Писмен идеен  проект, представен в 2 оригинални екземпляра.

„Визия за развитие на отделението/клиниката/лабораторията за тригодишен период. 
Писменият проект трябва да бъде с обем най-много 30 печатни листа. Задължително към проекта кандидата представя резюме на същия в обем най-много 3 печатни листа.
В структурата на писмения проект   да бъдат включени следните елементи обособени като ОТДЕЛНИ ГЛАВИ:

1. Организация на дейността на отделението /лабораторията/ клиниката в условията на епидемична/ кризисна обстановка;
2. Развитие на отделението/лабораторията/клиниката в условията на утвърждаващо се университетско медицинско образование в град Бургас;
3. Развитие на отделението/лабораторията/клиниката за постигане на по-високи икономически и медико-статистически показатели:
Анализ на следните основни статистически  и икономически показатели, съобразени с изискванията на зададената тема

А. Анализ на брой персонал по категории:

- настоящ;

- необходим;

- предложение за оптимизиране;

- мерки за привличане на персонал;

- мерки за повишаване на квалификацията на персонала.

Б. Анализ на основни статистически показатели:

- брой легла за структурата – настоящи и предложение за оптимизация;

- леглодни;

- прием болни – брой;

- използваемост на леглата в стационара в дни и %;

- оборот на леглата;

- изписани пациенти – брой, от тях: оздравели, с подобрение, без промяна и влошени;

- болничен леталитет;

- среден престой на един пациент в дни;

- брой и сложност на оперативните интервенции /където е относимо/ брой и % на малки,средни, големи и много големи операции;


Постигнати здравни резултати от медицинската дейност по отношение на медицинските стандарти - %.

Всички по-горе цитирани показатели следва да се представят за период от три години /2022, 2023 и 2024 г./.

В. Анализ на основни икономически показатели:

- анализ на икономическите показатели на болничната структура за 2022, 2023 и 2024 г.;

- мерки за повишаване на приходите на болничната структура;

- мерки за намаляване на разходите на болничната структура;

- мерки за увеличаване на използваемостта и устойчиво развитие на болничната структура с отчитане на положителни финансови резултати.
4. Идеи и подходи за привличане на медицински специалисти
5. План и стратегия за развитие на научно-изследователска и преподавателска дейност и повишаване на професионалната квалификация на персонала;
6. Политики за прием на планови и спешни пациенти в отделението при покриване на  24-часова спешност;
7. Методика за материално и нематериално стимулиране на персонала при постигнати високи финансови резултати;
8. Въвеждане на нови техники и иновативни методи в диагностично-лечебния план за работа в отделението;
9. Управление на риска в условията на кадрови и финансов дефицит.
Необходимите за участието в конкурса документи се подават в общ непрозрачен запечатан плик, надписан с името на кандидата, адрес, телефон за връзка и длъжността, за която кандидатства. В този плик се поставят два запечатани непрозрачни плика, обозначени с надпис „Плик 1“ – съдържащ необходимите документи за участие и „Плик 2“ – съдържащ идеен проект – 2 броя и резюме на проекта – 2 броя. 
Запечатаният плик се входира в Деловодството на „УМБАЛ – Бургас” АД – град Бургас в 30-дневен срок, считано от деня следващ датата на публикуване на обявата. В случай, че срокът изтича в неработен ден, за последен ден на срока се счита първият работен ден след изтичането му. 

Ежедневно в края на работния ден служителите от служба „Деловодство”  предават на административния сътрудник на Изпълнителния директор входираните през деня документи за участие в конкурса.
7. Преди подаване на документите кандидатите имат право да получат от Отдел „Човешки ресурси, СДО  и научна дейност” на „УМБАЛ – Бургас” АД  следните документи:

7.1. Писмената длъжностна характеристика за длъжността „лекар, началник отделение/лаборатория/началник клиника” за съответното отделение/лаборатория/клиника, за което кандидатстват, което те удостоверяват   с подпис и дата, положени на бланката;
7.2. Статистически данни за дейността на съответното структурно звено на болницата за периода 2022 – 2024 година;

7.3. Икономически данни за периода 2022 – 2024 година, отнасящи се до дейността на съответното структурно звено на лечебното заведение.
8. В 2/дву/-дневен срок /работни дни/ след изтичане на срока за подаване на документите, със заповед на Изпълнителния директор се назначава комисия за извършване преценка по допускане участието в конкурса. Комисията в 7/седем/-дневен срок /работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.

        На недопуснатите в конкурса се съобщава писмено съображенията за отказа. Те имат правата по чл.93, ал.2 от КТ - да направят възражение пред работодателя, обявил конкурса, който в 3/три/-дневен срок от получаване на възражението решава въпроса окончателно.

        На допуснатите в конкурса се съобщава писмено датата, часа и мястото за провеждане на конкурса, вкл. и събеседването.

9. Назначена от Изпълнителния директор комисия провежда  конкурса по документи и събеседване.

9.1. Комисията разглежда и оценява представените документи за образование и професионална квалификация  по точки, както следва:

а/  за втора специалност, свързана с дейността на конкретното отделение/ лаборатория/клиника – 5 точки

б/ за документи, удостоверяващи квалификация, необходима за извършване на дейност по НРД – по 2 точки на документ
в/ други квалификационни документи – по 1 точка на документ
г/научна степен :  

започната докторантура, удостоверено с документ -    3 точки                                                                    доктор – 5 точки

       доктор на науките  - 7 точки
       академична длъжност : доцент или професор – 10 точки               

д/ документ, удостоверяващ квалификация по здравен мениджмънт:

       диплома за ОКС „магистър” – 5 точки

       диплома за ОКС „бакалавър” – 3 точки

       документ за проведен курс – 1 точка  
е/ извършване на преподавателска дейност:

     преподавател – асистент – 3 точки

                              главен асистент – 5 точки

                              хабилитирано лице – 10 точки  
9.2. Комисията разглежда и оценява писмения проект с оценка от 2 до 6 – с точност до 0,25 за всяка глава поотделно. При липса на някои от посочените  елементи /глави/ в съдържанието на проекта, комисията оценява липсващия елемент с оценка слаб /2/. Крайната оценка на проекта се образува като средноаритметична от оценките на отделните елементи/глави/. 
9.3. Комисията провежда събеседване с кандидата по защита на изготвения проект и нормативните документи в областта на здравеопазването с оценка от 2 до 6 – с точност до 0,25.

Крайните оценките се приравняват към точковата система, като оценка 4,50 носи 10 точки на кандидата. Всяко повишаване  на оценката с по 0,25 добавя по 2 точки  по съответната позиция.
10. Комисията класира само успешно издържалите конкурса. Издържали конкурса се считат кандидатите, получили оценки най-малко 4,50 по позициите на т.9.2. и т.9.3.
11. Резултатът от конкурса се обявява чрез съобщение писмено на участвалите в него в 3/три/-дневен срок от деня, в който е приключило провеждането на конкурса.
12. Трудовото правоотношение възниква с лицето, което е получило най-голям сбор от точки по позиции т.9.1., т.9.2. и т.9.3. и е класирано на първо място за длъжността, за която е кандидатствало в конкурса по реда на т.1 от деня, в който е получило съобщението за резултата, при условията на чл.96 от Кодекса на труда.

13. Неразделна част от тази заповед е обявлението за конкурса.

Изпълнението на настоящата заповед възлагам на Ирена Петкова – главен юрисконсулт и Росица Андреева – началник Отдел “ЧР, СДО и научна дейност“.
Препис от настоящата заповед да се връчи на Ирена Петкова – главен юрисконсулт, Отдел „Човешки ресурси, СДО и научна дейност”, както и да се постави на видно място в административната част на сградата на „УМБАЛ – Бургас” АД – град Бургас в деня на публикуването на обявата в местната преса, за което да се състави протокол.






ИЗПЪЛНИТЕЛЕН ДИРЕКТОР
„УМБАЛ – БУРГАС” АД: /п/





/ДОЦ.Д-Р БОЙКО МИРАЗЧИЙСКИ, ДМ/
7

